[{"text_idx": "#000000", "text": "Igavad postitused, 2-3 like\u2019i enda to\u0308o\u0308tajatelt, peaaegu va\u0308lja surnud kontod, kuhu postitatakse siis, kui kellelgi meelde tuleb vo\u0303i kui sekreta\u0308ril teiste to\u0308o\u0308de ko\u0303rvalt lo\u0303puks aega leidub. Edasijo\u0303udnud kasutavad boosti ja koguvad ka rohkem like\u2019e, kuid mingil po\u0303hjusel ei konverteeru need like\u2019id pa\u0308ringuteks. Kas tuleb tuttav ette?\nKas B2B ettevo\u0303tted raiskavad sotsiaalmeedias aega ja raha? Julgen va\u0308ita, et tihtilugu see nii on. Seni, kuni ettevo\u0303ttel puudub arusaam, kes on tema sihtgrupp, milliseid kanaleid sihtgrupp kasutab, mis sihtgruppi pa\u0308riselt huvitab, millist va\u0308a\u0308rtust sihtgrupile pakkuda ning kuidas konverteerida like\u2019id pa\u0308ringuteks ja mu\u0308u\u0308giks, on enamik postitustest sotsiaalmeedias suhteliselt mo\u0303ttetud."}, {"text_idx": "#000001", "text": "Tihti po\u0308o\u0308rduvad ettevo\u0303tted minu poole kahe ku\u0308simusega \u2013 kuidas luua atraktiivset sisu Facebookis ja kas nad peaksid endale tegema konto ka Instagramis? Aga miks?"}, {"text_idx": "#000002", "text": "Olgem ausad, B2B ettevo\u0303tted vo\u0303ivad olla igavad. Sotsiaalmeedia aga igavust ei salli. Iga ettevo\u0303te vo\u0303ib leida la\u0308henemise, mis on po\u0303nev, atraktiivne ja kogub palju like\u2019e. Aga mis edasi? Like\u2019ide eest ju palka ei maksta."}, {"text_idx": "#000003", "text": "B2B ettevo\u0303tte jaoks on sotsiaalmeedia oluline, sest aktiivsed ja sisukad sotsiaalmeedia kanalid toetavad su mu\u0308u\u0308giinimeste juttu ning to\u0303stavad ettevo\u0303tte usaldusva\u0308a\u0308rsust \u2013 seda eelko\u0303ige taustauuringu tegijate silmis. Kolm viiest otsustajast otsib infot toodete vo\u0303i teenuste kohta sotsiaalmeediast. Rohkem kui 57% ostuotsustest on tehtud enne, kui vo\u0303etakse u\u0308hendust mu\u0308u\u0308giinimesega. Mo\u0303ned uuringud u\u0308tlevad, et lausa 90% ostuotsustest vo\u0303ib olla tehtud sotsiaalmeedias leitava info po\u0303hjal."}, {"text_idx": "#000004", "text": "Tihtilugu on B2B ettevo\u0303tte kuvand sotsiaalmeedias ko\u0303ike muud kui usaldusva\u0308a\u0308rne. Konto loomine u\u0308hes vo\u0303i teises kanalis ja selle poolikuks ja\u0308tmine vo\u0303i ebaregulaarne sisuloome to\u0308o\u0308tab sinu kahjuks ja tekitab ku\u0308simusi. Kui viimane postitus pa\u0308rineb 2 aasta tagusest ajast, siis kas see ettevo\u0303te veel tegutseb? Mu\u0308u\u0308giinimene u\u0308tleb, et tegemist on suure ettevo\u0303ttega, kuid neid ja\u0308lgib Facebookis vaid paarku\u0308mmend inimest."}, {"text_idx": "#000005", "text": "Vaata u\u0308le ko\u0303ik olemasolevad kanalid, kustuta vanad kasutama kontod vo\u0303i ta\u0308ida need vajaliku ja relevantse informatsiooniga. Viisakas visiitkaardi stiilis konto, kust saab kogu u\u0308levaate sinu ettevo\u0303tte kohta, on palju kasulikum, kui ebaregulaarne la\u0308bimo\u0303tlemata sisu."}, {"text_idx": "#000013", "text": "Kui sul on visuaalselt atraktiivne toode, siis Instagram vo\u0303ib olla sobiv kanal sinu portfoolio loomiseks ja social proofi saamiseks. Kui sinu toode meeldib lo\u0303ppkasutajatele, siis aitab see ka potentsiaalsetel edasimu\u0308u\u0308jatel sinu kasuks otsustada. Aga potentsiaalsete B2B klientide leidmine Instagramis vo\u0303i Facebookis on nagu no\u0303ela heinakuhjast otsimine \u2013 pole vo\u0303imatu, kuid on va\u0308ga aegano\u0303udev."}, {"text_idx": "#000014", "text": "79% B2B turundajatest leiab, et LinkedIn on potentsiaalsete kontaktide saamiseks ko\u0303ige efektiivsem kanal. Seda eelko\u0303ige seeto\u0303ttu, et LinkedIn on ainuke kanal, kus sa saad va\u0308ga ta\u0308pselt sihtida ametipositsiooni, ettevo\u0303tte profiili, suuruse jm ja\u0308rgi. See on ka ainuke kanal, kus inimesed on huvitatud a\u0308rist ra\u0308a\u0308kima."}, {"text_idx": "#000016", "text": "Integreerimine ta\u0308hendab liikumist u\u0308ksikute juhuslike postituste juurest sotsiaalmeedia teadliku ja strateegilise kasutamise juurde. Vaata u\u0308le sinu reaalsete klientide korduma kippuvad ku\u0308simused ja vasta nendele ku\u0308simustele, keskendudes va\u0308a\u0308rtusele, mida iga sinu postitus neile annab. Iga postitus peaks aitama sinu potentsiaalsel kliendil liikuda ostuotsusele la\u0308hemale. Tavaliselt la\u0308bib iga klient otsustamise ka\u0308igus 3 etappi:"}, {"text_idx": "#000019", "text": "Millest vo\u0303iks ra\u0308a\u0308kida: trendid, statistika, miks see on oluline, parimad praktikad, vo\u0303imalikud probleemid ja lahendused, vajaduste kaardistamine, vo\u0303imaluste tutvustus."}, {"text_idx": "#000022", "text": "Millest vo\u0303iks ra\u0308a\u0308kida: Lahenduste tutvustused, lahenduste vo\u0303rdlus, valmiduse ja sobivuse analu\u0308u\u0308s, strateegia ja planeerimise checklistid, kuidas leida ja valida teenusepakkujaid."}, {"text_idx": "#000023", "text": "III etapp: Kes on minu jaoks o\u0303ige partner?"}, {"text_idx": "#000025", "text": "Tihti keskenduvad ettevo\u0303tted sellele viimasele etapile, kuid just kaks esimest on need, mis aitavad sul luua endale o\u0303ige eksperdi kuvandit ja eristuda konkurentidest. Kui sa oled kahes esimeses etapis jaganud mulle palju va\u0308a\u0308rtust, siis sa oled selleks hetkeks saavutanud minu silmis juba tugeva eksperdi staatuse \u2013 ma usaldan sinu arvamust, ma kasutan sinu poolt antud checklisti, ma tunnen, et ma olen sinu ka\u0308est juba nii palju va\u0308a\u0308rtust saanud, et ma oleks justkui sulle vo\u0303lgu ja mul suure to\u0303ena\u0308osusega ei tekigi ku\u0308simust, kas valida sinu vo\u0303i minu jaoks tundmatu konkurendi vahel."}, {"text_idx": "#000026", "text": "Millest vo\u0303iks ra\u0308a\u0308kida: case study\u2019d, infomaterjalid, ekspertide arvamused ja soovitused, tarnijate ja teenusepakkujate vo\u0303rdlus."}, {"text_idx": "#000028", "text": "U\u0308heleheku\u0308ljeline turundusplaan va\u0308ikestele ja keskmistele ettevo\u0303tetele3 edukat Eesti na\u0308idet sotsiaalmeedia kasutamisest B2B ettevo\u0303tte mu\u0308u\u0308gi- ja ekspordi toeks"}]